পাকিস্তানি ভিখারিদের নিজেদের দেশে ফেরাল সৌদি আরব!

ওয়েব ডেস্ক : সৌদি আরবে (Saudi Arabia) ভরে যাচ্ছে পাকিস্তানি ভিখারিরা (Pakistani Beggars)। এ নিয়ে আগেই কড়া বিধিনিষেধ জারি করা হয়েছে। এবার ৫৬ হাজার পাকিস্তানি ভিখারিকে তাঁদের নিজেদের দেশে ফেরানো হয়েছে বলে জানা গিয়েছে। তাদের দেশে এই ভিক্ষাবৃত্তিকে বেশ উদ্বেগের চোখেই দেখছে সংযুক্ত আরব আমিরশাহী (United Arab Emirates)। তার পরেই এমন পদক্ষেপ নেওয়া হল।

অন্যদিকে, ভিক্ষুক চক্রগুলিকে বিদেশে যাওয়া আটকানোর জন্য ২০২২ সালে ৬৬ হাজার ১৫৪ জনকে বিমান থেকে নামিয়ে দেওয়া দিয়েছিল পাকিস্তানের ফেডারেল ইনভেস্টিগেশন এজেন্সি। কিন্তু এই প্রবণতা এখনও বদলায়নি। বরং তা দিন দিন বেড়েছে। কেবল ভিক্ষার জন্য বিদেশে পাড়ি দিচ্ছে হাজার হাজার পাকিস্তানের ভিক্ষুকরা। এমন পরিস্থিতিতে ৫৬ হাজার পাকিস্তানিকে ফেরত পাঠানো হল।

আরও খবর : ফের উত্তপ্ত বাংলাদেশ! খুন করা হল হিন্দু যুবককে

২০২৩ সালে একটি রিপোর্ট প্রকাশ্যে এসেছিল। সেখানে বলা হয়েছিল, বিদেশে যত ভিখারি গ্রেফতার হয়েছেন তাদের ৯০ শতাংশ হল পাকিস্তানি। মক্কার মসজিদ চত্বরে পকেটমারদের অধিকাংশই পাকিস্তানের বলেই উল্লেখ করা হয়েছিল। অবশ্য এই অভিযোগকে মেনে নিয়েছে পাকিস্তানও। তাদের তরফে সৌদিকে আশ্বস্ত করা হয়েছিল যে, তারা ভিখারি মাফিয়াদের বিরুদ্ধে পদক্ষেপ করবে। কিন্তু সেই সমস্যা এখনও দূর হয়নি।

সম্প্রতি পাকিস্তানের বেশিরভাগ নাগরিকদের ভিসা দেওয়ায় বন্ধ করে দিয়েছিল সংযুক্ত আরব আমিরশাহী (United Arab Emirates)। কারণ সেখানে গিয়ে পাকিস্তানি নাগরিকদের অপরাধমূলক কাজকর্ম ও ভিক্ষাবৃত্তি নিয়ে উদ্বেগ বেড়েছে সে দেশের। তার পরেই নেওয়া হল এমন ব্যবস্থা।